राम जन्म भूमि न्यास के अध्यक्ष महंत नृत्य गोपालदास भी बनेंगे इस अनोखे आयोजन के गवाह कार्यक्रम संयोजेक गोपाल जी सोनी ने जानकारी दी कि विवाह हेतु पंजीकरण कराने में कन्या पक्ष से 7 हजार व वर पक्ष से 8 हजार का रेजिस्ट्रेशन शुल्क भी लिया जा रहा है। उन्होंने बताया कि विवाह सम्मेलन में हिन्दू परंपरा एवं रीति रिवाजों के अनुसार विवाह की समस्त रस्में आयोजित होंगी जिसके लिए बाकायदा पंडित आदि की भी व्यवस्था की जायेगी। विदाई में कन्या पक्ष को अलमारी, रंगीन टीवी, पलंग, कूलर, तीन सोने व चांदी के आभूषण सहित अन्य आवश्यक सामान भी संस्था द्वारा दिया जायेगा। रामकथा पार्क नयाघाट में उक्त विवाह सम्मेलन का आयोजन 17 अप्रैल को होना है। बताया कि मार्गदर्शक मंडल में न्यास अध्यक्ष व मणिरामदास छावनी के श्रीमहांत नृत्यगोपाल दास जी महाराज, पं.श्री विनोद शरण अवस्थी, बाबा शिवशंकर दास, चेयरमैन अयोध्या राधेश्याम गुप्ता, सहित अन्य शामिल हैं।